การควบคุมภายใน

  เนื่องจากธุรกิจไม่ซับซ้อนมากและขนาดของธุรกิอยู่ในระดับกลาง ในปี 2554 ได้จัดให้มีการ

ประชุมทั้งสิ้น 5 ครั้ง และได้เข้าร่วมประชุมกับผู้สอบบัญชีภายนอก 1 ครั้ง
เพื่อสอบถามถึงงบการเงิน

และได้รายงานผลการทำงานต่อที่ประชุมคณะกรรมการบริษัท โดยคณะกรรมการตรวจสอบได้เข้าร่วม

ประชุมดังนี้

  ---------------------- -------------------------------- -------------------
  รายชื่อกรรมการ           ตำแหน่ง                           จำนวนครั้งที่เข้าประชุม

  นายจักก์ชัย พานิชพัฒน์       ประธานคณะกรรมการตรวจสอบ          5

  นายนิพนธ์ จรัญวาศน์        กรรมการตรวจสอบ                   5

  พลเอก ไพบูลย์ กาญจนพิบูลย์  กรรมการตรวจสอบ                   5
  ---------------------- -------------------------------- -------------------

ซึ่งในระหว่างปีขอบเขตการทำงานของคณะกรรมการตรวจสอบได้มีการประเมินระบบการควบคุมภายในโดยการตรวจสอบและซักถามข้อมูลจากฝ่ายบริหาร
การทบทวนกฎบัตรของคณะกรรมการตรวจสอบ การทบทวนการปฏิบัติตามหลักการกำกับกิจการที่ดี
การประเมินตนเอง ฯลฯ สรุปได้ว่าจากการประเมินระบบการควบคุมภายในของบริษัทในด้านต่าง ๆ
คือ องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูลและระบบการติดตาม
คณะกรรมการเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหารหรือผู้เกี่ยวข้องกับบุคคลดังกล่าวอย่างเพียงพอแล้ว
สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน นอกจากนี้
คณะกรรมการตรวจสอบยังได้ให้ข้อคิดเห็นและเสนอแนะในเรื่องอื่น ๆ ที่เป็นประโยชน์ใน

การบริหารกิจการอีกด้วย

การควบคุมภายในด้านบัญชีของบริษัท ผู้ตรวจสอบบัญชีได้ศึกษาและประเมินประสิทธิภาพแล้ว

ไม่พบข้อบกพร่องที่เป็นสาระสำคัญของระบบการควบคุมภายในที่มีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2554

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบโดยประธานกรรมการตรวจสอบได้รายงานไว้ดังนี้

คณะกรรมการตรวจสอบของบริษัท เทพธานีกรีฑา จำกัด (มหาชน) ประกอบด้วยกรรมการอิสระ
จำนวน 3 ท่าน คือ นายจักก์ชัย พานิชพัฒน์ นายนิพนธ์ จรัญวาศน์ และพลเอกไพบูลย์ กาญจนพิบูลย์
โดยนายจักก์ชัย พานิชพัฒน์
เป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัทนี้

คณะกรรมการตรวจสอบได้ปฏิบัติหน้าที่ตามกฎบัตรของคณะกรรมการตรวจสอบซึ่งผ่านการอนุมัติโดยคณะกรรมการบริษัท
สรุปได้ดังนี้

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยตามประกาศตลาดหลักทรัพย์แห่งประเทศไทย

7.  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

ในปี 2554 คณะกรรมการตรวจสอบได้ประชุมร่วมกับผู้ตรวจสอบภายใน
ฝ่ายจัดการและหน่วยงานต่าง ๆ ของบริษัทฯ จำนวน 5 ครั้ง ซึ่งเป็นการประชุมร่วมกับผู้สอบบัญชี
จำนวน 1 ครั้ง ดังนี้

กรรมการตรวจสอบ จำนวนครั้งที่เข้าประชุม/การประชุมทั้งหมด

1.  นายจักก์ชัย พานิชพัฒน์ 5/5

2.  นายนิพนธ์ จรัญวาศน์ 5/5

3.  พลเอกไพบูลย์ กาญจนพิบูลย์ 5/5

คณะกรรมการตรวจสอบได้พิจารณางบการเงินรายไตรมาส และประจำปี
เกี่ยวกับกระบวนการจัดทำงบการเงินให้มีความถูกต้อง ครบถ้วน เชื่อถือได้
มีการเปิดเผยข้อมูลอย่างเพียงพอ และทันต่อเวลา ร่วมกับผู้สอบบัญชี เพื่อให้มั่นใจว่าบริษัทฯ
ได้จัดทำงบการเงินตามมาตรฐานการบัญชีที่รับรองทั่วไป
และได้สอบทานรายการที่เกี่ยวโยงกันหรือรายการที่อาจมีความขัดแย้งทางผลประโยชน์ระหว่างบริษัทฯ
กับบริษัทที่เกี่ยวข้องกัน
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ
ซึ่งคณะกรรมการตรวจสอบเห็นว่าผู้สอบบัญชีของบริษัทฯ เป็นบุคคลที่มีความเป็นอิสระ
และทำหน้าที่เป็นผู้สอบบัญชีของบริษัทฯ อย่างเหมาะสม และงบการเงินของบริษัทฯ ถูกต้อง ครบถ้วน
เป็นที่เชื่อถือได้

นอกจากนี้
คณะกรรมการตรวจสอบได้สอบทานและทบทวนระบบการควบคุมภายในร่วมกับผู้ตรวจสอบภายใน
เพื่อให้บริษัทฯ มีระบบการควบคุมภายในที่เพียงพอในการดำเนินธุรกิจ
และบรรลุวัตถุประสงค์ของการควบคุมภายในด้านประสิทธิภาพและประสิทธิผลของการดำเนินงาน
การใช้ทรัพยากรซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหาย
การรั่วไหล การสิ้นเปลือง หรือการทุจริตที่อาจเกิดขึ้น ความเชื่อถือได้ของรายงานทางการเงิน
และการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัทฯ
และได้กำกับดูแลการตรวจสอบภายในโดยสอบทานแผนการตรวจสอบประจำปีซึ่งจัดทำขึ้นตามฐานความเสี่ยงของบริษัทฯ
และสอบทานผลการตรวจสอบรายเดือนโดยให้ข้อแนะนำและติดตามการดำเนินการปรับปรุงแก้ไขของบริษัทฯ
ตามรายงานผลการตรวจสอบในประเด็นที่มีนัยสำคัญ เพื่อก่อให้เกิดการกำกับดูแลกิจการที่ดี
และมีระบบการควบคุมภายในที่เพียงพอ ซึ่งคณะกรรมการตรวจสอบเห็นว่าบริษัทฯ
มีระบบการควบคุมภายในที่เพียงพอ และมีการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ แล้ว

คณะกรรมการตรวจสอบได้ปฏิบัติหน้าที่ตามกฎบัตรของคณะกรรมการตรวจสอบด้วยความเป็นอิสระ
โดยใช้ความรู้และประสบการณ์ด้านธุรกิจอย่างเต็มที่ และให้ความสำคัญกับระบบการควบคุมภายใน
และการบริหารความเสี่ยง เพื่อให้บริษัทฯ มีการกำกับดูแลกิจการที่ดี
อันเป็นการเสริมสร้างคุณค่าให้แก่บริษัทฯ และเป็นการปกป้องผลประโยชน์ของผู้ถือหุ้น
และผู้มีส่วนได้เสียอื่น ๆ ของบริษัทฯ